Document ID: /roh_data/filtered/fineweb-2-filterrobots_roh.jsonl.gz/71006

A chaschun da las festivitats pels 500 ons da la Refuormaziun s’han reunidas las raspadas da l’Engiadina Bassa e Val Müstair ad ün cult divin regiunal. Quel ha gnü lö illa seguond gronda baselgia dal Grischun a Ramosch.
La chasa da pravenda da Scuol vain renovada i’l intern e da prümavaira eir a l’extern. Cunter la renovaziun da las fatschadas han recurrü vaschins i’l quartier da Vi. Il cumün da Scuol ha refüsà quist recuors.
Il ravarenda Jan Andrea Bernhard e Romedi Arquint han accumpagnà üna gruppa dal Grischun sül viadi tras la Vuclina süls stizis da la Refuormaziun. Quella jada vaiva la pussanza, il profit ed il conflict confessiunal üna grond’importanza.